CELEX: 62007TA0369
Language: lt
Date: 2011-03-22 00:00:00
Title: Byla T-369/07: 2011 m. kovo 22 d. Bendrojo Teismo sprendimas byloje Latvija prieš Komisiją ( „Aplinka — Direktyva 2003/87/EB — Šiltnamio efektą sukeliančių dujų apyvartinių taršos leidimų prekybos sistema — Latvijos apyvartinių taršos leidimų paskirstymo planas dėl 2008 — 2012 m. laikotarpio — Trijų mėnesių terminas — Direktyvos 2003/87 9 straipsnio 3 dalis“ )

7.5.2011   
            
            
               LT
            
            
               Europos Sąjungos oficialusis leidinys
            
            
               C 139/15
            
         2011 m. kovo 22 d. Bendrojo Teismo sprendimas byloje Latvija prieš Komisiją
   
   (Byla T-369/07) (1)
   
   (Aplinka - Direktyva 2003/87/EB - Šiltnamio efektą sukeliančių dujų apyvartinių taršos leidimų prekybos sistema - Latvijos apyvartinių taršos leidimų paskirstymo planas dėl 2008 — 2012 m. laikotarpio - Trijų mėnesių terminas - Direktyvos 2003/87 9 straipsnio 3 dalis)
   2011/C 139/29
   Proceso kalba: latvių
   
      Šalys
   
   
      Ieškovė: Latvijos Respublika, iš pradžių atstovaujama E. Balode-Buraka ir K. Bārdiņa, vėliau L. Ostrovska ir galiausiai L. Ostrovska ir K. Drēviņa
   
      Atsakovė: Europos Komisija, atstovaujama U. Wölker, E. Kalnins ir I. Rubene
   
      Ieškovės pusėje į bylą įstojusi šalis: Lietuvos Respublika, atstovaujama D. Kriaučiūno, ir Slovakijos Respublika, iš pradžių atstovaujama J. Čorba, vėliau B. Ricziová
   
      Atsakovės pusėje į bylą įstojusi šalis: Jungtinė Didžiosios Britanijos ir Šiaurės Airijos Karalystė, iš pradžių atstovaujama Z. Bryanston-Cross, vėliau S. Behzadi-Spencer, I. Rao ir F. Penlington, padedamų baristerio J. Maurici
   
      Dalykas
   
   Prašymas panaikinti 2007 m. liepos 13 d. Komisijos sprendimą C(2007) 3409 dėl nacionalinio šiltnamio efektą sukeliančių dujų apyvartinių taršos leidimų paskirstymo plano, kurį dėl 2008–2012 m. laikotarpio Latvijos Respublika pateikė pagal 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos [apyvartinių taršos] leidimų sistemą Bendrijoje ir iš dalies keičiančią Tarybos direktyvą 96/61/EB (OL L 275, p. 32, 2004 m. specialusis leidimas lietuvių k., 15 sk., 7 t., p. 631), pakeitimo iš dalies.
   
      Sprendimo rezoliucinė dalis
   
   
               1.
            
            
               Panaikinti 2007 m. liepos 13 d. Komisijos sprendimą C(2007) 3409 dėl nacionalinio šiltnamio efektą sukeliančių dujų apyvartinių taršos leidimų paskirstymo plano, kurį dėl 2008–2012 m. laikotarpio Latvijos Respublika pateikė pagal 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos [apyvartinių taršos] leidimų sistemą Bendrijoje ir iš dalies keičiančią Tarybos direktyvą 96/61/EB, pakeitimo iš dalies.
            
         
               2.
            
            
               Europos Komisija padengia savo ir Latvijos Respublikos patirtas bylinėjimosi išlaidas.
            
         
               3.
            
            
               Lietuvos Respublika, Slovakijos Respublika ir Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.
            
         
      (1)  OL C 269, 2007 11 10.